Teodor Julin

Johan Hjalmar Teodor JULIN (pseŭdonimo Jln), 1880–1977, estis sveda notario, poŝtoficisto, socialdemokrata parlamentano, instruisto en poŝtlernejo, redaktanto de faka gazetoj kaj esperantisto.

Julin longe laboris kiel ĉefa poŝtoficisto kaj kiel ’poŝtmastro’ de 1935. Li iĝis notario en la sveda ĉefpoŝtgvidaro, Generalpoststyrelsen, en 1920, kaj estis parlamentano en la unua ĉambro de la nacia parlamento, Sveriges riksdag, por la sveda socialdemokratia partio 1920–1930. Li unue reprezentis la rondo de Gävleborgs län, poste la rondo de Stockholms län kaj Uppsala län.

Li estis esperantisto de la 1920-aj jaroj, kiam li partoprenis la kurson de Andreo Cseh por parlamentanoj en Stokholmo. Li iĝis vicprezidanto de Esperantoklubo de StokholmoNoto: La Enciklopedio de Esperanto en kutima koncizeco skribas ”Esperanto-grupo en Stockholm” – kredeble ĝi temas pri la klubo. Oni kaj skribas ke Cseh instruis en Svedio ekde 1927, kaj ke Julin partoprenis lian kurson en Stokholmo en 1923, kiu ŝajne ne kongruas. kaj ĉefdelegito de ILEPTO, Internacia Ligo de la Esperantista Poŝt- kaj Telegraf-Oficistaro. Julin ankaŭ estis prezidanto de la trivira komitato por organizi la UK 1934 en Stokholmo. La aliaj komitatanoj estis instruisto Ernfrid Malmgren (pli malfrue prezidanto de UEA) kaj inĝeniero Hjalmar Lindstedt (ĉe Ericsson). Julin krome aranĝis esperantajn kursojn kaj similajn aferojn.

Julin estis redaktoro de la poŝtfaka gazeto Svenskt postarkivPostexpeditör en la enciklopedio Nordisk Familjebok, parto Possesion–Retzia de 1915 (’Svenskt postarkiv’ signifas ’Sveda poŝtarkivo’) 1913–1917, instruisto en la lernejo de la sveda poŝtorganizo, funkciulo je la 8-a monda poŝt-kongreso en Stokholmo,International Postal Congress, Stockholm, July-August, 1924: report kaj redaktoro de la kongres-gazeto Bulletin Quotidien en 1924. Plue li estis redaktoro de Svenska trafiktidningen – ”La sveda trafikgazeto” – 1937–1952.

La gepatroj de Teodor Julin estis la farmaciisto Carl Hjalmar Julin kaj Anna Julin (naskiĝita Jern). Li estis edzigita unue en 1908 kun Elna Lindeberg (1882–1924), due en 1926 kun la poŝtoficisto kaj esperantisto Eva Röhlander (1882–1952), ekde 1938 redaktisto de La Espero.La Espero, majo 1942 , p. 71 Li havis la infanojn Thea Elisabet (n. 1904) kaj Anna Lisa (n. 1909).Tvåkammar-riksdagen 1867–1970, vol. 1, p. 243, Svenskt porträttarkiv Li naskiĝis la 31-an de oktobro 1880 en Säter, Dalekarlio kaj mortis la 18-an de majo 1977 en Hägersten, Stokholmo.

 Referencoj 


 Julin, Teodor en Vem är det 1943 – sveda ”biografa gvidlibro” (’postmastro’ estas traduko de postmästare, kiu li iĝis en 1935)

Kategorio:Svedaj esperantistoj